ddrg/super_eurlex huggingface dataset:
Oficiālais Vēstnesis L 275 , 26/10/1999 Lpp. 0033 - 0033



Komisijas Lēmums (1999. gada 13. oktobris), ar kuru groza Komisijas Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (izziņots ar dokumenta numuru C(1999) 3276) (Dokuments attiecas uz EEZ) (1999/697/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu izveidošanai uz pārejas posmu, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 98/603/EK [2], un jo īpaši tā 2. panta 1. punktu un 7. pantu, tā kā: (1) Ar Komisijas Lēmumu 97/467/EK [3], kurā jaunākie grozījumi izdarīti ar Lēmumu 98/556/EK [4], izveidoja to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu; tā kā ar iepriekš minēto lēmumu izveidotajā uzņēmumu sarakstā nav iekļauti skrējējputnu gaļu ražojoši uzņēmumi. (2) Vēl nav izveidots to trešo valstu saraksts, no kurām dalībvalstīm ir atļauts ievest skrējējputnu gaļu, kā arī nav noteiktas dzīvnieku veselības prasības un nepieciešamā veterinārā sertifikācija šīs gaļas ievešanai Kopienā. (3) Saskaņā ar Lēmuma 97/467/EK noteikumiem dalībvalstis var atļaut uzņēmumiem ievest skrējējputnu gaļu līdz 1999. gada 1. oktobrim. (4) Datums "1999. gada 1. oktobris" jāaizstāj ar datumu "2000. gada 1. oktobris", lai varētu turpināt apsvērt pasākumus, kas šajā gadījumā jāpiemēro, jo īpaši ņemot vērā trešo valstu sniegtās atsauksmes saskaņā ar Nolīguma par sanitāro un fitosanitāro pasākumu piemērošanu B pielikuma noteikumiem, kā arī nolūku saglabāt esošo tirdzniecību. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 97/467/EK 1. panta 2a. punktā vārdus "1999. gada 1. oktobrim" aizstāj ar vārdiem "2000. gada 1. oktobrim". 2. pants Šis lēmums ir adresēts dalībvalstīm. Briselē, 1999. gada 13. oktobrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 199, 26.7.1997., 57. lpp. [4] OV L 266, 1.10.1998., 86. lpp. --------------------------------------------------
Oficiālais Vēstnesis L 301 , 24/11/1999 Lpp. 0006 - 0007



Padomes Lēmums (1999. gada 15. novembris), ar kuru groza Lēmumu 91/666/EEK, ar ko izveido Kopienas mutes un nagu sērgas vakcīnu rezerves (1999/762/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā: (1) Saskaņā ar 13. panta 3. punkta noteikumiem Padomes 1985. gada 18. novembra Direktīvā 85/511/EEK, ar ko ievieš Kopienas pasākumus mutes un nagu sērgas ierobežošanai [3], var pieņemt lēmumu ieviest ārkārtēju vakcināciju ierobežotā rajonā situācijās, kad visa ganāmpulka nokaušana var nebūt pietiekama, lai šo vīrusu izskaustu. (2) Saskaņā ar Padomes Lēmumu 91/666/EEK [4]ir izveidotas Kopienas mutes un nagu sērgas vakcīnu rezerves, kuru pamatā ir tāda koncentrēta, inaktivēta antigēna krājumi, ko var strauji pārveidot par vakcīnu izmantošanai ārkārtas situācijā un ko var glabāt izraudzītās telpās. (3) Kopš minētā lēmuma pieņemšanas divas antigēnu bankas, kas izraudzītas, lai uzturētu daļu no Kopienas mutes un nagu sērgas antigēnu rezerves, ir atteikušās no to saistībām Kopienai sniegt minētos pakalpojumus. (4) Lai izpildītu iepriekšminētā lēmuma 3. panta 3. punkta prasības, dažādu iemeslu dēļ var rasties vajadzība izraudzīt attiecīgas telpas Kopienas teritorijā, uz kurām izplatīt vai pārvietot glabāšanai mutes un nagu sērgas antigēna rezerves. (5) Saskaņā ar Direktīvas 85/511/EEK 14. panta 3. punktu 1991. gada 1. aprīlis ir beigu datums, kad Komisijai bija iespēja izteikt priekšlikumu Padomei izveidot Kopienas mutes un nagu sērgas vakcīnu rezerves. (6) Lai varētu nekavējoties reaģēt uz vajadzību izplatīt vai pārvietot Kopienas mutes un nagu sērgas antigēna rezerves glabāšanai dažādās vietās, jāgroza Lēmums 91/666/EEK, jo īpaši attiecībā uz procedūrām, kas noteiktas antigēnu un vakcīnu banku izraudzīšanai, IR PIEŅĒMUSI ŠO LĒMUMU. 1. pants Lēmuma 91/666/EEK 3. panta 1. punktā: a) pirmo un trešo ievilkumu svītro; b) pievieno šādu jaunu ievilkumu: "— jebkurā citā iestādē, ko izraugās saskaņā ar 10. pantā noteikto procedūru". 2. pants Šis lēmums ir adresēts dalībvalstīm. Briselē, 1999. gada 15. novembrī Padomes vārdā — priekšsdetajs K. Hemilä [1] Atzinums sniegts 1999. gada 6. oktobrī (Oficiālajā Vēstnesī vēl nav publicēts). [2] Atzinums sniegts 1999. gada 20. oktobrī (Oficiālajā Vēstnesī vēl nav publicēts). [3] OV L 315, 26.11.1985., 11. lpp. Direktīvā jaunākie grozījumi izdarīti ar Direktīvu 92/380/EEK (OV L 198, 17.7.1992., 54. lpp.). [4] OV L 368, 31.12.1991., 21. lpp. --------------------------------------------------
Oficiālais Vēstnesis L 245 , 17/09/1999 Lpp. 0051 - 0051



Komisijas Lēmums (1999. gada 8. septembris) par PVN atmaksu ar nodokli neapliekamām vienībām un ar nodokli apliekamām vienībām par to darbībām, kas atbrīvotas no nodokļa, lai īstenotu Padomes Direktīvu 89/130/EEK, Euratom par to, kā saskaņot nacionālā kopprodukta noteikšanu tirgus cenās (izziņots ar dokumenta numuru C(1999) 2533) (Dokuments attiecas uz EEZ) (1999/622/EK, Euratom) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes 1989. gada 13. februāra Direktīvu 89/130/EEK, Euratom par to, kā saskaņot nacionālā kopprodukta noteikšanu tirgus cenās [1], un jo īpaši tās 1. pantu, (1) tā kā Eiropas integrēto ekonomisko kontu sistēma (EKS otrā redakcija) izvērstā veidā nenosaka, kā rīkoties ar PVN atmaksu ar nodokli neapliekamām vienībām un ar nodokli apliekamām vienībām par darbībām, kas atbrīvotas no nodokļa; (2) tā kā lai aprēķinātu nacionālo kopproduktu tirgus cenās (NKPtc) saskaņā ar Direktīvas 89/130/EEK, Euratom 1. pantu, jānoskaidro, kā rīkoties ar PVN atmaksu ar nodokli neapliekamām vienībām un ar nodokli apliekamām vienībām par darbībām, kas atbrīvotas no nodokļa, Eiropas integrēto ekonomisko kontu sistēmā otrās redakcijas izpratnē; (3) tā kā Padomes 1977. gada 17. maija Sestā direktīva 77/388/EEK par to, kā saskaņojami dalībvalstu likumi par apgrozījuma nodokļiem — kopēja pievienotās vērtības nodokļu sistēma: vienots aprēķinu pamats [2], kurā jaunākie grozījumi izdarīti ar Direktīvu 1999/59/EK [3], nosaka tādus jēdzienus kā ar nodokli apliekama persona, ar nodokli neapliekama persona un darbība, kas atbrīvota no nodokļa; (4) šajā lēmumā paredzētie pasākumi saskan ar atzinumu, ko sniegusi ar Direktīvas 89/130/EEK, Euratom 6. pantu izveidotā komiteja, IR PIEŅĒMUSI ŠO LĒMUMU. 1. pants Nosakot nacionālo kontu pamatrādītājus, lai izpildītu Direktīvu 89/130/EEK, Euratom, PVN atmaksātās summas, ko par pirkumiem sākotnēji samaksājušas: - ar nodokli neapliekamās personas, - ar nodokli apliekamās personas par darbībām, kas atbrīvotas no nodokļa, saskaņā ar Eiropas integrēto ekonomisko kontu sistēmas otro redakciju uzskaita kā kārtējos transfertus (ienākumu sadales kontā — C3) vai kapitāla transfertus (kapitāla kontā — C5), nevis kā atvelkamu PVN. Lai nodrošinātu šā lēmuma saskaņotu pielietojumu, izmanto ar nodokli neapliekamu personu definīciju, kas dota Sestās direktīvas 77/388/EEK, Euratom 4. pantā, un par paredzētām darbībām, kas atbrīvotas no nodokļa, uzskata darbības, kas uzskaitītas Sestās direktīvas 77/388/EEK, Euratom 13. pantā. 2. pants 1. panta noteikumi attiecas uz NKP datiem, kas iesniegti atbilstoši Direktīvai 89/130/EEK, Euratom, sākot no 1988. gada. 3. pants Šis lēmums ir adresēts dalībvalstīm. Briselē, 1999. gada 8. septembrī Komisijas vārdā — Komisijas loceklis Yves-Thibault De Silguy [1] OV L 49, 21.2.1989., 26. lpp. [2] OV L 145, 13.6.1977., 1. lpp. [3] OV L 162, 26.6.1999., 63. lpp. --------------------------------------------------
Oficiālais Vēstnesis L 156 , 23/06/1999 Lpp. 0037 - 0046



Komisijas lēmums (1999. gada 3. jūnijs) par dalībvalstu ziņojumu sniegšanas anketu, ievērojot Padomes Regulas (EEK) Nr. 259/93 41. panta 2. punktu (izziņots ar dokumenta numuru C(1999) 1456) (1999/412/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 259/93 (1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās, un jo īpaši tās 41. panta 2. punktu, [1] ņemot vērā Padomes Direktīvu 91/692/EEK (1991. gada 23. decembris), ar ko standartizē un racionalizē ziņojumus par to, kā īsteno dažas direktīvas, kas attiecas uz vidi, un jo īpaši tās 6. pantu, [2] (1) tā kā ar Regulas (EEK) Nr. 259/93 41. panta 1. punktu nosaka, ka dalībvalstīm pirms katra kalendārā gada jāsastāda ziņojums saskaņā ar Bāzeles Konvencijas 13. panta 3. punktu un tas jānosūta uz Bāzeles Konvencijas sekretariātu, bet tā kopija — uz Komisiju; (2) tā kā ar Regulas (EEK) Nr. 259/93 41. panta 2. punktu nosaka, ka Komisija, balstoties uz ziņojumiem, ik pēc trim gadiem izveido ziņojumu par minētās regulas īstenošanu, ko veic Kopiena un tās dalībvalstis; (3) tā kā ar Regulas (EEK) Nr. 259/93 41. panta 2. punktu nosaka, ka Komisija līdz tās ziņojuma izstrādāšanas beigām var prasīt papildu informāciju saskaņā ar Direktīvas 91/692/EEK 6. pantu; (4) tā kā nākamos trīs gadus ziņojums attieksies uz periodu no 2000. līdz 2002. gadam ieskaitot; (5) tā kā šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Direktīvas 91/692/EEK 6. pantu, IR PIEŅĒMUSI ŠO LĒMUMU. 1. pants Ar šo ir pieņemta šim lēmumam pievienotā anketa, kas attiecas uz Regulu (EEK) Nr. 259/93. 2. pants 1. Dalībvalstis izmanto pievienoto anketu, lai katru gadu sniegtu Komisijai informāciju papildus esošajam pienākumam, ievērojot Regulas (EEK) Nr. 259/93 41. panta 1. punktu, nosūtīt Komisijai gada ziņojuma kopiju saskaņā ar Bāzeles Konvencijas 13. panta 3. punktu. 2. Gadskārtējo informāciju par iepriekšējo kalendāro gadu, ko sniedz, pamatojoties uz šo anketu, pārsūta pirms katra kalendārā gada beigām. Pamatojoties uz šo anketu, pirmais ziņojums attiecas uz 2000. gada datiem, un tas jāiesniedz pirms 2001. gada beigām. 3. pants Šis lēmums jāpārskata 2004. gadā, ņemot vērā Regulas (EEK) Nr. 259/93 īstenošanā gūto pieredzi, kā rāda pamatojoties uz šo lēmumu savāktie ziņojumi. 4. pants Šis lēmums ir adresēts dalībvalstīm. Briselē, 1999. gada 3. jūnijā Komisijas vārdā — Komisijas locekle Ritt Bjerregaard [1] OV L 30, 6.2.1993., 1. lpp. [2] OV L 377, 31.12.1991., 48. lpp. -------------------------------------------------- PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Official Journal L 042 , 16/02/1999 P. 0046 - 0064



PADOMES LĒMUMS (1999. gada 25. janvāris), ar ko noslēdz Pamatnolīgumu par sadarbību, galīgi izveidojot politisko un ekonomisko asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses (1999/127/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu un 130.y pantu, saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā saskaņā ar Līguma 130.u pantu Kopienas politikai sadarbības attīstības sfērā jāveicina jaunatīstības valstu noturīga ekonomiskā un sociālā attīstība, to vienmērīga un pakāpeniska iekļaušana pasaules ekonomikā un nabadzības apkarošana šajās valstīs; tā kā ir jāapstiprina Pamatnolīgums par sadarbību, ar ko galīgi izveido politisko un ekonomisko asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses, IR PIEŅĒMUŠI ŠO LĒMUMU. 1. pants Ar šo Eiropas Kopienas vārdā ir apstiprināts Pamatnolīgums par sadarbību, ar ko galīgi izveido politisko un ekonomisko asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses. Nolīguma teksts ir pievienots šim lēmumam. 2. pants Saskaņā ar Nolīguma 34. pantā paredzētajiem nosacījumiem Padomes priekšsēdētājs vada Apvienoto padomi, kas minēta 33. pantā, un pārstāv Kopienu minētajā Padomē. Komisijas pārstāvis vada Apvienoto sadarbības komiteju, kas minēta Nolīguma 35. pantā, un Apvienoto tirdzniecības apakškomiteju, kas minēta Nolīguma 37. pantā, saskaņā ar to reglamentu, un pārstāv Kopienu šajās komitejās. 3. pants Padomes priekšsēdētājs Eiropas Kopienas vārdā sniedz paziņojumu, kas paredzēts Nolīguma 42. pantā. 4. pants Šo lēmumu publicē Eiropas Kopienu Oficiālajā Vēstnesī. Briselē, 1999. gada 25. janvārī Padomes vārdā Priekšsēdētājs J. Fischer
Oficiālais Vēstnesis L 284 , 22/10/1998 Lpp. 0035 - 0036



Padomes Lēmums (1998. gada 13. oktobris) par Zinātniski tehniskās sadarbības nolīguma noslēgšanu starp Eiropas Kopienu un Amerikas Savienoto Valstu valdību (98/591/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 130.m pantu, saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Eiropas Kopiena un Amerikas Savienotās Valstis īsteno konkrētas ESP programmas, kas skar vispārējās intereses; tā kā, ņemot vērā pieredzi, abas puses ir izteikušas vēlmi izveidot pilnīgāku un skaidrāku pamatu zinātniski tehniskās sadarbības vadībai; tā kā Zinātniski tehniskās sadarbības nolīgums ir daļa no Eiropas Kopienas un Amerikas Savienoto Valstu vispārējās sadarbības, kas konkrēti atspoguļota Jaunajā Transatlantijas darba kārtībā (New Transatlantic Agenda), kuru abas puses pieņēma 1995. gada decembrī; tā kā Padome ar 1996. gada 25. jūnija Lēmumu pilnvaroja Komisiju vienoties par zinātniski tehniskās sadarbības nolīgumu starp Eiropas Kopienu un Amerikas Savienoto Valstu valdību; tā kā Padome ar 1997. gada 1. decembra Lēmumu Eiropas Kopienas vārdā nolēma parakstīt Zinātniski tehniskās sadarbības nolīgumu; tā kā minētais nolīgums tika parakstīts 1997. gada 5. decembrī; tā kā Zinātniski tehniskās sadarbības nolīgums starp Eiropas Kopienu un Amerikas Savienoto Valstu valdību ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Zinātniski tehniskās sadarbības nolīgums starp Eiropas Kopienu un Amerikas Savienoto Valstu valdību. Nolīguma teksts ir pievienots šim lēmumam. 2. pants Saskaņā ar nolīguma 12. pantu Padomes priekšsēdētājs sniedz paziņojumu par to, ka Kopiena ir izpildījusi vajadzīgās procedūras, lai šis līgums varētu stāties spēkā. Luksemburgā, 1998. gada 13. oktobrī Padomes vārdā — priekšsēdētājs C. Einem [1] OV C 162, 28.5.1998., 10. lpp. [2] Atzinums sniegts 1998. gada 7. oktobrī (Oficiālajā Vēstnesī vēl nav publicēts). --------------------------------------------------
Oficiālais Vēstnesis L 179 , 23/06/1998 Lpp. 0001 - 0002



Padomes lēmums (1998. gada 23. marts) par Eiropas Kopienas parakstīto ANO 1982. gada 10. decembra Jūras tiesību konvenciju un 1994. gada 28. jūlija Nolīgumu par minētās konvencijas XI daļas īstenošanu (98/392/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43., 113. pantu un 130.s panta 1. punktu saistībā ar 228. panta 2. punkta pirmo teikumu un 228. panta 3. punkta otro daļu, ņemot vērā Komisijas priekšlikumu [1], ņemot vērā Eiropas Parlamenta piekrišanu [2], tā kā Eiropas Kopiena ir parakstījusi ANO Jūras tiesību konvenciju (šeit turpmāk "Konvencija") un Nolīgumu par tās XI daļas īstenošanu (šeit turpmāk "Nolīgums"); tā kā Konvencija un Nolīgums ir stājušies spēkā un lielākā daļa Kopienas dalībvalstu ir to puses; tā kā pārējās dalībvalstīs notiek šo dokumentu ratifikācijas process; tā kā ir ievēroti nosacījumi, saskaņā ar kuriem Kopiena var deponēt oficiālā apstiprinājuma dokumentu, kas paredzēts Konvencijas IX pielikuma 3. pantā un minēts Nolīguma 4. panta 4. punktā; tā kā Kopiena ir provizoriski piemērojusi Nolīgumu un Konvencijas XI daļu no 1994. gada 16. novembra un patlaban ir Starptautiskās Jūras gultnes uzraudzības iestādes pagaidu locekle; tā kā Konvencija un Nolīgums ir jāapstiprina, lai Kopiena var kļūt par to pusi savas kompetences ietvaros; tā kā Kopienai, deponējot formālā apstiprinājuma dokumentu, ir jādeponē arī deklarācija, kurā precizē Konvencijā un Nolīgumā reglamentētos jautājumus par to, kādu kompetenci Kopienai ir nodevušas tās dalībvalstis, kā arī Konvencijas 310. pantā paredzētā deklarācija; tā kā Kopiena šajā posmā atsakās izvēlēties konkrētu strīdu izšķiršanas procedūru saskaņā ar Konvencijas 287. pantu; tā kā tomēr pēc noteikta laika šo lēmumu pārskatīs; tā kā Kopiena un tās dalībvalstis ir iesaistītas Starptautiskās Jūras gultnes uzraudzības iestādes darbā un tādēļ tām jāsaskaņo viedokļi, ko tās pārstāvēs šajā organizācijā, IR PIEŅĒMUSI ŠO LĒMUMU. 1. pants 1. Ar šo Eiropas Kopienas vārdā apstiprina Apvienoto Nāciju Organizācijas Jūras tiesību konvenciju un Nolīgumu par tās XI daļas īstenošanu. 2. Konvencijas un Nolīguma teksts ir I pielikumā. 3. Kopienas oficiālā apstiprinājuma dokumentu, kas atrodams II pielikumā, deponē Apvienoto Nāciju Organizācijas ģenerālsekretāram. Tas ietver Konvencijas 310. pantā paredzēto deklarāciju un kompetences deklarāciju. 2. pants Kopiena un tās dalībvalstis saskaņo viedokļus, ko tās pārstāv Starptautiskās Jūras gultnes uzraudzības organizācijas iestādēs saskaņā ar III pielikumā norādīto procedūru. 3. pants Ar šo Padomes priekšsēdētāju pilnvaro izraudzīties personu, kas ir pilnvarota deponēt formālā apstiprinājuma dokumentu, lai tas kļūtu saistošs Kopienai. Šo lēmumu publicē Eiropas Kopienu Oficiālajā Vēstnesī. Briselē, 1998. gada 23. martā Padomes vārdā — priekšsēdētājs M. Meacher [1] OV C 155, 23.5.1997., 1. lpp. [2] OV C 325, 27.10.1997., 14. lpp. --------------------------------------------------
Oficiālais Vēstnesis L 097 , 30/03/1998 Lpp. 0001 - 0001



Padomes un komisijas lēmums (1998. gada 26. janvāris) par Eiropas un Vidusjūras reģiona valstu nolīguma noslēgšanu par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (98/238/EK, EOTK) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 238. pantu, saistībā ar 228. panta 2. punkta otro teikumu un 228. panta 3. punkta otro daļu, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu, pēc apspriešanās ar Padomdevēju komiteju un ar Padomes piekrišanu, ņemot vērā Eiropas Parlamenta piekrišanu, tā kā ir jāapstiprina Eiropas un Vidusjūras reģiona valstu līgums par asociācijas izveidi starp Eiropas Kopienām un to dalībvalstīm, no vienas puses, un Tunisijas Republiku, no otras puses, parakstīts Briselē 1995. gada 17. jūlijā, IR PIEŅĒMUŠI ŠO LĒMUMU. 1. pants Ar šo Eiropas Ekonomikas kopienas un Eiropas Ogļu un tērauda kopienas vārdā apstiprina Eiropas un Vidusjūras reģiona valstu līgumu par asociācijas izveidi starp Eiropas Kopienām un to dalībvalstīm, no vienas puses, un Tunisijas Republiku, no otras puses, tam pievienotos protokolus un Nobeiguma aktam pievienotās deklarācijas. Nolīguma, tam pievienoto Protokolu un Nobeiguma akta teksti ir pievienoti šim lēmumam. 2. pants 1. Nostāju, kas Kopienai ir jāpieņem Asociācijas padomē un Asociācijas komitejā, ir jānosaka Padomei pēc Komisijas priekšlikuma vai, ja vajadzīgs, Komisijai, abos gadījumos ievērojot Eiropas Kopienas un Eiropas Ogļu un tērauda kopienas dibināšanas līgumus. 2. Saskaņā ar Līguma 79. pantu, Padomes priekšsēdētājs vada Asociācijas padomi un pārstāv Kopienas nostāju. Saskaņā ar Līguma 82. pantu Padomes priekšsēdētāja pārstāvis vada Asociācijas komiteju un pārstāv Kopienas nostāju. 3. pants Padomes priekšsēdētājs Eiropas Kopienas vārdā deponē Līguma 96. pantā paredzēto paziņošanas aktu. Komisijas priekšsēdētājs Eiropas Ogļu un tērauda kopienas vārdā deponē minēto aktu. Briselē, 1998. gada 26. janvārī Komisijas vārdā — priekšsēdētājs J. Santer Padomes vārdā — priekšsēdētājs R. Cook --------------------------------------------------
Official Journal L 353 , 24/12/1997 P. 0047 - 0048



KOMISIJAS LĒMUMS (1997. gada 16. decembris), ar kuru groza Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (dokuments attiecas uz EEZ) (97/871/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu izveidošanai uz pārejas posmu, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes1, kas grozīts ar Padomes Lēmumu 97/34/EK2, un jo īpaši tā 2. panta 1. punktu, tā kā to uzņēmumu pagaidu saraksti, kuri ražo trušu gaļu un saimniecībā audzētu medījamo dzīvnieku gaļu, ir izveidoti saskaņā ar Komisijas Lēmumu 97/467/EK3, kurā jaunākie grozījumi izdarīti ar Komisijas Lēmumu 97/869/EK4; tā kā Ķīnas Tautas Republika ir nosūtījusi to uzņēmumu sarakstu, kuri ražo trušu gaļu un saimniecībā audzētu medījamo dzīvnieku gaļu un attiecībā uz kuriem atbildīgās iestādes apliecina, ka šie uzņēmumi atbilst Kopienas noteikumiem; tā kā Kopienas veterinārās misijas laikā noskaidrots, ka par šo uzņēmumu apstiprināšanu atbildīgajai kompetentajai iestādei ir pietiekama struktūra un organizācija un ka minētajai kompetentajai iestādei dotās pilnvaras nodrošina Kopienas noteikumu īstenošanu; tā kā šīs pārbaudes ietvēra arī pārbaudes uz vietas šajā sarakstā iekļautajos uzņēmumos, un tajās noskaidrots, ka šiem uzņēmumiem ir pietiekami higiēnas standarti; tā kā tādēļ attiecībā uz Ķīnas Tautas Republiku var izveidot trušu gaļu ražojošo uzņēmumu pagaidu sarakstu; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumu pievieno Lēmuma 97/467/EK pielikumam. 2. pants Šo lēmumu piemēro no 1998. gada 1. janvāra. 3. pants Šis lēmums ir adresēts dalībvalstīm. Briselē, 1997. gada 16. decembrī Komisijas vārdā Komisijas loceklis Franz Fischler PIELIKUMS País: República Popular de China / Land: Folkerepublikken Kina / Land: Volksrepublik China / : / Country: People's Republic of China / Pays: Republique populaire de Chine / Paese: Repubblica popolare cinese / Land: China (Volksrepubliek) / País: República Popular da China / Maa: Kiinan kansantasavalta / Land: Folkrepubliken Kina 1 2 3 4 5 6 3700/03067 Weifang Rabbit Slaughterhouse Weifang Shandong SH-CP a 3700/03136 Junan Ruijing Foodstuffs Co. Ltd, Rabbit Slaughterhouse Junan Shandong SH-CP a 3700/03175 Cangshan Rabbit Slaughterhouse Shenshan Shandong SH-CP a 1 OV L 243, 11.10.1995., 17. lpp. 2 OV L 13, 16.1.1997., 33. lpp. 3 OV L 199, 26.7.1997., 57. lpp. 4 OV L 353, 24.12.97., 43. lpp.